জামিন পেলেন পার্থ, এখনই হচ্ছে না জেলমুক্তি

কলকাতা: নিম্ন আদালতে জামিন পেলেন প্রাক্তন শিক্ষামন্ত্রী পার্থ চট্টোপাধ্যায় (Partha Chatterjee)।নবম দশম নিয়োগ দুর্নীতিতে জামিন পেয়েছেন প্রাক্তন শিক্ষামন্ত্রী। তবে এখনই জেল মুক্তি হচ্ছে না প্রাক্তন শিক্ষামন্ত্রীর। তবে এখনই জেল মুক্তি হচ্ছে না প্রাক্তন শিক্ষামন্ত্রীর। ৭ হাজার টাকার ব‍্যক্তিগত বন্ডে এদিন তাঁর জামিন মঞ্জুর করা হয়েছে। যদিও এই মামলায় তাঁকে গ্রেফতার করা হয়নি। তবে চার্জশিটে নাম থাকায় আজ বুধবার আদালতে হাজিরা দিতে হয় প্রাক্তন শিক্ষামন্ত্রীকে। এই মামলায় জামিনের আবেদন জানালে তা মঞ্জুর করে আলিপুর বিশেষ আদালত।

প্রসঙ্গত, ২০২২ সালে গ্রেফতার হয়েছিলেন পার্থ চট্টোপাধ্যায়। একাধিক নিয়োগ মামলায় নাম জড়ায় তাঁর। সেই থেকে এখনও পর্যন্ত জেলেই দিন কাটছে তাঁর। এমনকী, নাম জড়িয়েছে তাঁর বান্ধবী অর্পিতা মুখোপাধ্যায়েরও। কাঁড়ি-কাঁড়ি টাকা উদ্ধার হয়েছিল তাঁর বাড়ি থেকে। নবম-দশম শ্রেণির মামলায় তাঁকে গ্রেফতার করা হয়নি। তবে চার্জশিটে নাম থাকায় আজ বুধবার আদালতে হাজিরা দিতে হয় প্রাক্তন শিক্ষামন্ত্রীকে। এই মামলায় জামিনের আবেদন জানালে তা মঞ্জুর করে আলিপুর বিশেষ আদালত। জানা গিয়েছে, ৭ হাজার টাকার ব‍্যক্তিগত বন্ডে এদিন তাঁর জামিন মঞ্জুর করা হয়েছে। এদিনই আলিপুর বিশেষ আদালতে আত্মসমর্পণ করে জামিনের আবেদন করেছিলেন তৃণমূল বিধায়ক পরেশ অধিকারী ও তাঁর মেয়ে অঙ্কিতা। তাঁদের আবেদনও মঞ্জুর করেছে আদালত।